Nuut op die rak: Vreemder as fiksie | Netwerk24
Oorlogswapens in taxi-geweld gebruik, sê Mbalula
Die mense agter die voortslepende taxigeweld in die Wes-Kaap gebruik glo 'oorlogswapens' in die geweld, wat sedert Januarie vanjaar al die lewe van meer as 81 mense geëis het.
Dís waarom Jake Cornal vleuel toe skuif
Die Leeus het wel die afgelope week tuis teen Griekwas verloor, maar die span van Johannesburg is die Bulle se nemesis sedert hy die Ligbloues begin afrig het, sê Jake White.
Die Olimpiese Spele is van Saterdag af in volle gang en die aksie begin al in die vroeë oggendure.
Nuut op die rak: Vreemder as fiksie
14 Julie 2019 00:02
Hier is 'n vars besending feiteboeke.
Daisy de Melker, Marlene Lehnberg, Charmaine Phillips, Joey Haarhoff, Dina Rodrigues, Najwa Petersen, Celiwe Mbokazi, Chané van Heerden en Phoenix Racing Cloud Theron . . . In Blood on Her Hands: South Africa's Most Notorious Female Killers ondersoek die joernalis Tanya Farber die lewe en verbasend uiteenlopende beweegredes van Suid-Afrika se berugste moordenaresse. 'n Mens bly vasgenael, en in die slothoofstuk deel die skrywer insigte wat die dade van dié nege vroue verhelder. Uitgewer: Jonathan Ball. Prys: R250.
Die biografiese werk In my vel: 'n Reis het ontstaan uit die ongemak wat Azille Coetzee oor haar herkoms ervaar het tydens haar studiejare in Amsterdam. Volgens die flapteks verken sy in dié "leesbare, dikwels skreeusnaakse liefdesverhaal, sowel 'n vlymskerp bepeinsing van wat dit beteken om wit en Afrikaans te wees" as allerlei aktuele vrae oor Suid-Afrikanerskap. Dr. Francois Smith loof dit as 'n "lieflike, noodsaaklike boek". Hou die boekeblad dop vir 'n resensie. Uitgewer: Tafelberg. Prys: R275.
Danksy die streke van onder andere Donald Trump en Boris Johnson hoor 'n mens byna daagliks die klaaglied dat die demokrasie wêreldwyd deur populisme bedreig word. Maar is populisme werklik die oorsaak van die krisis, of moet ons dit beskou as iets wat nodig is om te vernuwe? Populism: A Beginner's Guide deur prof. Simon Tormey van die Universiteit van Sydney word beskryf as noodsaaklike leesstof vir enigeen wat een van die belangrikste politieke verskynsels van die 21ste eeu wil verstaan. Uitgewer: Oneworld Publications. Prys: R220.
In 1979 het ons al byna alles geweet wat ons vandag oor klimaatsverandering weet – ook hoe om dit te keer. Oor die volgende dekade het 'n handvol wetenskaplikes, politici en strateë hul loopbaan op die spel geplaas om die wêreld te probeer oortuig om in te gryp voordat dit te laat is . . . Nathaniel Rich se Losing Earth: The Decade We Could Have Stopped Climate Change vertel hul storie en dié van die olie- en-brandstofbedryf se gekoördineerde veldtog om 'n nuwe internasionale beleid oor klimaatsverandering in die wiele te ry deur vals inligting, propaganda en politieke inmenging. Uitgewer: Picador. Prys: R385.